section_heading: Opis
paragraph_text: Sagrađeni su od 13. do 17. stoljeća. Arheološko nalazište i crkva sv. Petra na Kamenu nalaze se na predjelu Brižine ispod naselja Kamen na istočnoj granici grada Splita. Crkva je jednobrodna romanička građevina s apsidom na istočnoj strani sagrađena krajem XII. ili početkom XIII. st. Prvi put se spominje 1227. g. kao S. Petrus in Bade, a u XVII. st. je pregrađena. Lađa je nekad bila presvođena, a danas ima drveno krovište, dok je apsida presvođena polukupolom. Lađa je pokrivena utorenim crijepom, a apsida kamenim pločama. Na nadvratniku glavnog ulaza je uz Kristov monogram uklesana godina 1675. Iznad vrata je kamena rozeta, a na vrhu pročelja kameni križ.